open-index/open-wikipedia-markdown huggingface dataset:
Ivy League

miniatura|Mapa das universidades da Ivy League.

miniatura|dereita|Bandeiras dos membros da Ivy League no Wien Stadium de Columbia.
A **Ivy League** ("Liga da Hedra"), tamén coñecida como **The Ancient Eight** ("As Oito Antigas") é unha conferencia deportiva universitaria estadounidense que comprende oito universidades privadas do nordés do país. A expresión Ivy League adoita empregarse tamén fóra do contexto deportivo para referirse ás oito universidades de elite con connotacións de excelencia académica, selección nas admisións e elitismo social. Os seus membros por orde alfabética son Universidade Brown, Universidade Columbia, Universidade Cornell, Dartmouth College, Universidade Harvard, Universidade de Pensilvania, Universidade Princeton e Universidade Yale.

Aínda que a expresión xa se empregaba en 1933, só se fixo oficial despois da formación da NCAA Division&nbsp;I en 1954. Todos os membros agás Cornell fundáronse durante a época colonial, polo que están incluídas sete das nove universidades fundadas antes da Revolución Americana. As outras dúas, a Universidade Rutgers e o College of William & Mary, son institucións públicas.

Os centros da Ivy League vense como algunhas das universidades máis prestixiosas do mundo. Todas están entre as dezasete primeiras da clasificación da *U.S. News & World Report* de 2020, catro delas entre as cinco primeiras. *U.S. News* nomeou algunha delas como a mellor universidade do país todos os anos dende 2001. Na clasificación global de 2020 da *U.S. News & World Report*, tres delas estaban entre as dez mellores universidades do mundo (Harvard primeira, Columbia sétima e Princeton oitava).

## Membros 
## Galería 

Ficheiro:Brown university robinson hall 2009a crop and straighten.jpg|Robinson Hall (1878) en Brown
Ficheiro:Columbia University New York November 2016 002.jpg|Low Memorial Library (1895) en Columbia
Ficheiro:Olive Tjaden Hall, Cornell University.jpg|Tjaden Hall (1883) en Cornell
Ficheiro:Baker-Library-Dartmouth-College-Hanover-New-Hampshire-05-2018a.jpg|Baker-Berry Library (1928) en Dartmouth
Ficheiro:Widener Library.jpg|Widener Library (1915) en Harvard
Ficheiro:North facade of College Hall, Penn Campus.jpg|College Hall (1873) en Pensilvania
Ficheiro:Princeton - panoramio (50).jpg|Alexander Hall (1894) en Princeton
Ficheiro:Connecticut Hall Yale from north.jpg|Connecticut Hall (1752) en Yale

## Notas 
## Véxase tamén 
* Public Ivy

### Ligazóns externas 
* Páxina oficial
Gazeta

**Gazeta** (voz veneciana; en italiano; *gazzetta*; en véneto de Venecia: *gaxeta*), foi a denominación que se lle deu popularmente a unha moeda cuñada na República de Venecia e na súa zona de influencia no Mediterráneo, inicialmente en prata e posteriormente en billón e en cobre, co valor de dous soldos.

## Etimoloxía 
A orixe da denominación xera controversia. Tradicionalmente entendeuse que o nome da moeda pasou a designar tamén un popular folleto informativo que comezou a editarse en Venecia cara a 1563, polo feito de ter este o prezo de dous soldos (unha *gazeta*). A partir dese momento, o termo *gazeta* (posteriormente adaptado como *gazzetta*) pasaría a designar en italiano calquera xornal lixeiro de papel e de aí estenderíase a outros idiomas da nosa contorna (gal: "gaceta"; pt: *gazeta*; es: *gaceta*; ca: *gaseta*).

Para outros autores, a relación sería a inversa: o feito de que a *gaxeta* ou *gazeta* (o folleto) valese dous soldos foi o que fixo que esa denominación comezase a aplicárselle tamén á moeda dese valor.. No norte de Italia foi moi imitada ata mediados do século XVII.

A partir do século XVII comezaron a cuñarse en cobre, tanto a unidade como os seus múltiplos. Entre outras, a *gazeta* emitiuse en Candia cara a 1632 e tamén durante a guerra contra os Otománs (1646-1650). A *gazeta* cuñada en Zadar amosa as lendas ISOLE ET ARMATA ou ARMATA ET MOREA.

### A gazeta das Illas Xónicas 
O uso da *gazeta* nas Illas Xónicas mantívose mesmo ata o século XIX. Alí cuñáronse moedas autónomas con valor de 1, de 5 e de 10 unidades en 1801, e mantivéronse en uso ata 1819, cando foron substituídas no inicio da época de influencia británica.

## Notas 
## Véxase tamén 
### Bibliografía 
* Frey, A. R. (1916). *A dictionary of numismatic names; their official and popular designations*. American Journal of Numismatics. Vol 50, .
* Gamberini di Scarfèa, C. (1969). *Prontuario prezzario delle monete, oselle e bolle di Venezia*. Forni, Boloña. ISBN 88-271-0428-3, .
* Infelise, M. (2016). “The History of a word: Gazzetta / Gazette”. En Raymond, J. et al. (esds.). *News Network in Early Modern Europe*. Páxinas 241-260. ISBN 978-90-04-27719-9, .
* Lazari, V. (1851). ''*. Santini e Figlio, Venecia, .
* Martinori, E. (1915). *La moneta. Vocabolario generale *. Roma. Istituto italiano di numismatica, .
* Papadopoli, N. (1893). *Le monete di Venezia*. Ongania, Venecia, .
* Schrötter, F. F. (1970). *Wörterbuch der Münzkunde''. De Gruyter, Berlín, .
Seattle Kraken

O **Seattle Kraken** é un futuro equipo de hóckey sobre xeo da cidade de Seattle, no estado de Washington (Estados Unidos). O equipo competirá na Pacific Division National Hockey League (NHL) a partir da tempada 2021-22.

## Véxase tamén 
### Ligazóns externas 
* Sitio web oficial
Marcos Lorenzo Gallego

**Marcos Lorenzo Gallego**, nado na Coruña en 1970, é un economista e antropólogo galego.

## Traxectoria 
Licenciado en Económicas pola Universidade de Santiago de Compostela (1995), é Diploma de Estudos Avanzados en Antropoloxía Social polo programa de Doutoramento en Antropoloxía Social da USC (1997), máster en Cooperación Internacional, xestión de ONG's e voluntariado (1999) e posgrao en xestión cultural (2006). 

Fundador e director da empresa e-Burbulla S.A., foi asesor cultural do Concello de Ferrol (2007-2009), e xerente da Asociación de Actores e Actrices de Galicia. Coordinou proxectos europeos para a Fundación Galicia Emigración e fundou a empresa de consultaría Cidadanía S. Coop. Galega. Foi técnico en xestión cultural do Concello de Ferrol entre os anos 2020 e 2024.

É membro da sección de Lingua, Literatura e Comunicación do Consello da Cultura Galega. 

## Obras 
* *Liquidación de existencias* (2005). Ourense: Artes e ideas difusora de letras. 220 paxs. ISBN 9788493389048.
* *Vividores: Karlotti, un poema crónico* (2013). Axóuxere Ed. 224 páxs. ISBN 978-84-941379-0-7.
**Dous escritos sobre a felicidade* (2021). Ed. Embora. 144 páxs. ISBN 978-84-17824-49-5.
**ENSER. O que son as cousas* (2022). Vigo: Galaxia. 134 páxs. ISBN 978-84-9151-919-5.

* *Obras públicas.* (2025). Ed. Libros Lorref. 100 páxs. ISBN: 979-13-990372-0-3 

### Obras colectivas 
* *A xestión cultural en Galicia* (2019).

## Notas 
## Véxase tamén 
### Ligazóns externas 
* Biografía no Consello da Cultura Galega.
* Ficha en galegos.info
* Curriculum
* Web de Marcos Lorenzo
Comité Olímpico Nacional de Marrocos

O **Comité Olímpico Nacional de Marrocos** (en ; abreviado como CNOM) é unha organización sen ánimo de lucro responsábel da representación de Marrocos nos Xogos Olímpicos. Foi formado en 1959 e recoñecido polo Comité Olímpico Internacional (COI) ese mesmo ano.

## Véxase tamén 
### Outros artigos 
* Marrocos nos Xogos Olímpicos
### Ligazóns externas 
* Páxina oficial ,
Gazeta das Illas Xónicas

A **gazeta das Illas Xónicas** foi a moeda de cobre emitida nestas illas do Mediterráneo en 1801 durante os protectorados ruso e do Imperio Otomán, e que mantivo a súa circulación ata 1819.

## Historia 
### Antecedente: a gazeta veneciana 
A *gazeta* foi unha moeda da República Veneciana nacida a mediados do século XVI e de ampla difusión polo Mediterráneo. Ademais da usada na metrópole, emitírase xa desde o século XVII para a súa circulación en diversos territorios coloniais venecianos, como Creta, Dalmacia ou Albania, e tamén para as Illas Xónicas. 

Neste último caso, as moedas coloniais emitidas en Venecia no século XVIII para as Illas Xónicas amosaban nos anversos o tradicional león de San Marcos, símbolo da República Veneciana, e no reverso a inscrición CORF / ZEFAL / ZAN (Corfú, Cefalonia, Zante).

### A gazeta das Illas Xónicas 
Xa no inicio do século XIX, a gazeta substituíu nas Illas Xónicas a lira veneciana, mantendo o valor orixinario da gazeta veneciana: 1 gazeta = 2 soldos. Despois da época do protectorado, mantívose en circulación durante a existencia da República das Sete Illas. Finalmente, logo do inicio da soberanía británica sobre as illas, as gazetas foron contramarcadas co seu valor en kurus turcos para manterse na circulación, antes de ser substituídas polos óbolos en 1819, como moeda dos Estados Unidos das Illas Xónicas.

A gazeta das Illas Xónicas foi cuñada en Garitsa (Corfú) unicamente en 1801. A serie consistiu nos valores de unha, cinco e dez gazetas, cunha mesma tipoloxía e lendas: como motivo do anverso retómase o león das emisións coloniais venecianas, cun escudo e unhas setas, rodeado pola lenda en grego ΕΠΤΑΝΗΣΟΣ ΠΟΛΙΤΕΙΑ ("Estado das Sete Illas"), e no reverso unicamente a indicación do valor e a data, en tres liñas. No caso dos valores de cinco e de dez gazetas, hai exemplares coa indicación de valor en grego (ΓΑΖΕΤΑΙΣ) e outros coa palabra en italiano (GAZZETE). 

## Notas 
## Véxase tamén 
### Outros artigos 
* Illas Xónicas
* Óbolo das Illas Xónicas

### Bibliografía 
* Λάμπρου, Π. (1844). *Νομίσματα και μετάλλια της Επτανήσου πολιτείας*. [Lambrou, P. (1844). *Moedas e medallas do Estado das Sete Illas*]. Reedición faximilar pola editora Καραβία, Δ. Ν. en 2007. ISBN 978-960-258-102-5
* Lazari, V. (1851). ''''. Santini e Figlio, Venecia.
Suráfrica nos Xogos Olímpicos

**Suráfrica** participou por vez primeira nos **Xogos Olímpicos** en 1904, e dende entón enviou deportistas para competir na maioría dos Xogos Olímpicos de Verán. Despois da resolución 1761 da Asemblea Xeral das Nacións Unidas realizada en 1962, a nación foi apartada dos Xogos como resposta política ao apartheid.

Despois das negociacións para rematar en Suráfrica que comezaron en 1990, o país uniuse de novo ao movemento olímpico. A Confederación Deportiva e Comité Olímpico Surafricano foi creada en 1991, e Suráfrica regresou aos Xogos en 1992. Suráfrica tamén participou nos Xogos Olímpicos de Inverno en 1960, e de novo dende 1994.

Os deportistas surafricanos gañaron un total de 95 medallas, con atletismo, boxeo e natación como os deportes que máis medallas lles reportaron.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Lista de episodios de One Piece (4ª tempada - Arabasta)

Esta lista inclúe a cuarta tempada da serie de TV anime * One Piece *, producida por Toei Animation, dirixida por Kōnosuke Uda e extraída de  homónimo manga de Eiichirō Oda.

A cuarta tempada titúlase **Arabasta** (ア ラ バ ス タ 上 陸 篇 Arabasuta: galiña jōriku?) e agrupa os episodios do 93 ao 130, a historia transcorre na illa de Arabasta onde os protagonistas veñen a axudar a Nefertari Bibi a salvar o seu reino das obras barrocas. Os 38 episodios emitíronse no Xapón en Fuji TV desde o 16 de decembro de 2001 ata o 27 de outubro de 2002. En cambio en galego a serie trae episodios do 93 ao 104 transmitidos do 12 de xaneiro ao 30 de marzo na TVG2.

## Episodios
{| class="wikitable" style="width:100%; margin:auto; background:#FFFFFF;"
|-
! width="20" style="background-color: #228B22;" |#
!! style="background-color: #228B22;"| Título en galego
!! style="background-color: #228B22;" width="150"|Data de emisión no Xapón
!! style="background-color: #228B22;" width="155"|Data de emisión en Galicia
Comité Olímpico Etíope

O **Comité Olímpico Etíope** (código do COI: ETH) é o Comité Olímpico Nacional que representa a Etiopía. Foi creado en 1948 e recoñecido polo Comité Olímpico Internacional en 1954. A organización tamén é membro da Asociación de Comités Olímpicos Nacionais de África. Ten a súa sede na capital do país, Adís Abeba.

## Notas 
## Véxase tamén 
### Outros artigos 
* Etiopía nos Xogos Olímpicos
Comité Olímpico Arxentino

O **Comité Olímpico Arxentino** ou COA (en ) é o Comité Olímpico Nacional que representa os deportistas arxentinos no Comité Olímpico Internacional (COI), nos Xogos Panamericanos e nos Xogos Suramericanos.

Ten a súa sede na capital do país, Bos Aires.

## Historia 
O Comité Olímpico Arxentino foi creado polo presidente do país Marcelo Torcuato de Alvear en 1923, e foi recoñecido oficialmente polo Comité Olímpico Internacional ese mesmo ano.

## Notas 
## Véxase tamén 
### Outros artigos 
* Arxentina nos Xogos Olímpicos
### Ligazóns externas 
* Páxina oficial
Arxentina nos Xogos Olímpicos

A **Arxentina** participou por vez primeira nos **Xogos Olímpicos** en 1900. O país competiu na maioría dos Xogos de Verán, agás en 1904, 1912 e 1980, participando neste úlitmo nun boicot liderado polos Estados Unidos de América aos Xogos de Moscova. Participou nos Xogos de Inverno en 1928, 1948, 1952, e de maneira continua dende 1960.

Os deportistas arxentinos gañaron un total de 80 medallas nos Xogos Olímpicos de Verán. 24 das medallas pertencen a probas de boxeo, sendo a Arxentina o país que máis medallas gañou neste deporte. O país non conseguiu gañar unha medalla nos Xogos de Inverno.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Notas 
## Véxase tamén 
### Ligazóns externas 
* 
*
Pascual Rey Castro

**Pascual Rey Castro**, nado en Ferrol cara a 1873 e finado en Madrid en febreiro de 1935, foi un fotógrafo galego.

## Traxectoria 
Iniciouse na fotografía como afeccionado, cos consellos de Andrés Avelino Comerma Batalla. Iniciou as súas colaboracións coa prensa participando no concurso do semanario *Revista Moderna* e en 1898 publicou dúas fotografías na revista *El Mundo Naval Ilustrado*. En abril dese ano expuxo os seus retratos e en xuño obtivo o primeiro premio do certame da *Revista Moderna*. O ano seguinte obtivo unha mención honorífica no concurso de fotografías organizado por *La Ilustración Española y Americana* e o 30 de agosto abriu o seu gabinete fotográfico na rúa Real de Ferrol. En 1905 foi nomeado delegado na provincia da Coruña na Exposición Nacional de Fotografía en Madrid, e en 1908 obtivo a medalla de ouro e diploma na Exposición do Traballo e Progreso. Foi colaborador gráfico de *Vida Gallega* e *ABC*. En 1915 vendeu o seu gabinete fotográfico.

Presentouse ás eleccións municipais en 1909, pero non saíu elixido. Foi elixido vogal do Partido Democrático ferrolán en 1911.

## Vida persoal 
Casou con Carmen Arias García en 1898 e foi pai de Pascual Rey Arias.
## Recoñecementos 
Foi nomeado Cabaleiro da Orde de Isabel a Católica en 1905.

## Notas 
## Véxase tamén 
### Ligazóns externas 
* Antonio Blanco Núñez (13/4/2020) "Pascual Rey Castro" nacidosenferrol.wordpress.com
África López Souto

**África López Souto**, nada na Coruña en 1966, é unha filósofa e profesora galega.

## Traxectoria 
Doutorouse en Filosofía en 1999 coa tese *O individuo na filosofía de Michel Foucault*. Foi profesora de secundaria de Filosofía en Pontevedra, Marín, Padrón, Carballo e A Coruña. Actualmente é profesora no IES Urbano Lugrís da Coruña. Fixo a revisión temático-filosófica da tradución ao galego de *O segundo sexo*, de Simone de Beauvoir Colabora na revista *Ágora*. É membro da sección de Pensamento do Consello da Cultura Galega.

## Obras 
* *Concepción Arenal* (2004). Baía Edicións.
* *Simone de Beauvoir* (2008) Baía Edicións.
* *Mulleres que (nos) dan que pensar* (2019). Editorial Galaxia.
*"As caras ocultas da educación das mulleres" (2020). En *Grial*, 228, tomo LVIII. pp. 150-153.

## Notas 
## Véxase tamén 
### Ligazóns externas 
* Biografía no Consello da Cultura Galega
* Ficha  en Editorial Galaxia.
* Ficha  en Baía Edicións.
Comité Olímpico Nacional de Turkmenistán

O **Comité Olímpico Nacional de Turkmenistán** (código do COI: **TKM**) é o Comité Olímpico Nacional que representa a Turkmenistán. É liderado polo 
propio Presidente de Turkmenistán, Gurbanguly Berdimuhamedow.

## Historia 
O comité foi creado en 1990 e foi recoñecido oficialmente polo Comité Olímpico Internacional en 1993.

## Véxase tamén 
### Outros artigos 
* Turkmenistán nos Xogos Olímpicos
Turkmenistán nos Xogos Olímpicos

**Turkmenistán** participou por vez primeira nos **Xogos Olímpicos** en 1996, e dende entón competiu en cada edición dos Xogos de Verán. O país nunca competiu nos Xogos Olímpicos de Inverno e é o único estado post-soviético que nunca o fixo. Os deportistas de Turkmenistán competiron anteriormente co equipo da Unión Soviética até 1988, e como parte do Equipo Unificado en 1992. O 27 de xullo de 2021, Turkmenistán conseguiu a súa primeira medalla olímpica nos Xogos Olímpicos de Tokyo, cando Polina Guryeva gañou unha medalla de prata en halterofilia na proba feminina de 59 kg.

O Comité Olímpico Nacional de Turkmenistán foi creado en 1990.

## Táboas coas medallas 
### Medallas nos Xogos de Verán 
### Medallas por deporte 
## Lista de medallistas 
## Véxase tamén 
### Ligazóns externas 
* 
*
Etiopía nos Xogos Olímpicos

**Etiopía** participou por vez primeira nos **Xogos Olímpicos** en 1956, e dende entón participou na maioría das edicións dos Xogos Olímpicos de Verán, agás en 1976, 1984 e 1988. Etiopía tamén participou nos Xogos Olímpicos de Inverno por vez primeira nos Xogos de 2006 en Turín.

Os deportistas etíopes gañaron un total de 62 medallas, todas elas en probas de atletismo.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Fernando Pérez Fontán

**Fernando Pérez Fontán**, nado na Coruña en 1879 e finado en Burgos o 13 de outubro de 1918, foi un xuíz e escritor galego.

## Traxectoria 
Licenciado en Dereito pola Universidade de Santiago de Compostela. Exerceu como avogado na Coruña e obtivo praza nas oposicións para empregados administrativos da Compañía Arrendataria de Tabacos en 1903. Foi vicesecretario da Audiencia de Alacant, secretario da Audiencia de Castelló de la Plana, Xuíz de primeira instancia en Murias de Paredes e Vilafranca do Bierzo. Xuíz de primeira instancia de Becerreá (1911), e A Cañiza (1911). En 1914 foi nomeado xuíz de primeira instancia de Mondoñedo. Nese outono foi enviado como xuíz especial a Viveiro para atender delitos electorais derivados das eleccións a deputado en Cortes de xullo, polos que chega a procesar a case cen persoas, entre elas José Santiago Seijo. En xullo de 1916 procesou a César González-Seco Romero, deputado provincial e director do periódico Mondoñedo por uns artigos presuntamente inxuriosos. En agosto de 1918 foi nomeado xuíz de primeira instancia de Burgos. Finou en Burgos en outubro dese ano pola pandemia de gripe. Colaborou no periódico *El Foro Español*.  

## Obras 
* *Breves indicaciones sobre el estado actual de la legislación y de la administración de justicia en España y sobre las más necesarias reformas que dicho estado demanda*. Madrid, Hijos de Reus, 1912.
* *Manual de los funcionarios judiciales. Notas indispensables para los Juzgados de primera instancia e instrucción y los municipales, y de gran utilidad para las Audiencias Territoriales y Provinciales, Abogados, Notarios, Registradores de la Propiedad, Procuradores, Empleados del Cuerpo de Prisiones etc. etc.*. Ourense, Imprenta La Polar, 1912.
* *Intereses gallegos. Estado actual legal y de hecho del problema de los foros, antagonismo de ambos estados*.

## Vida persoal 
Casou con Avelina Díez de Ure, que tamén finou de gripe aos poucos días da morte do seu home.

## Notas 
## Véxase tamén 
### Ligazóns externas 
* O xuíz Pérez Fontán, vítima da gripe de 1918
Ferrol, Virxinia

**Ferrol** é unha entidade local inframunicipal do condado de Augusta, Virxinia, nos Estados Unidos, próxima a Staunton.

## Lugares próximos 
Monte Elliott Springs (2,0 km), Augusta Springs (3 km), Chapin (4,5 km), Summerdean (4,5 km), North Mountain (5,8 km), McKinley (7,4 km), Trimbles Mill (6,5 km), Estaline (8,1 km), Buffalo Gap (9,6 km), Middlebrook (8,9 km), Swoope (8,8 km), Christian (9,6 km), Fordwick (8,7 km), Craigsville (9,2 km), Little Baltimore (11,9 km).

## Notas
Camboxa nos Xogos Olímpicos

**Camboxa** competiu por vez primeira nos **Xogos Olímpicos** en 1956. O país nunca gañou unha medalla olímpica e tampouco participou nos Xogos Olímpicos de Inverno. Camboxa participou nos Xogos Olímpicos de 1956 celebrados en Melbourne, Australia, mais competiu fisicamente en Estocolmo, Suecia, xa que só competiron na proba de hípica que se realizou en Suecia por mor de regulacións de corentena dos animais.

Camboxa non competiu nos Xogos Olímpicos durante 24 anos despois dos Xogos Olímpicos de 1972 polo réxime dos Khmer vermellos, mais finalmente regresou nos Xogos Olímpicos de 1996. Dende entón competiron en cada edición dos Xogos Olímpicos de Verán.

## Táboas coas medallas 
### Medallas nos Xogos de Verán 
## Notas 
## Véxase tamén 
### Ligazóns externas 
* 
*
Comité Olímpico Nacional de Camboxa

O **Comité Olímpico Nacional de Camboxa** (en ; co código do COI: CAM) é o Comité Olímpico Nacional que representa a Camboxa nos Xogos Olímpicos. O comité foi creado en 1983, mais non foi recoñecido polo Comité Olímpico Internacional até 1994.

## Véxase tamén 
### Ligazóns externas 
* Páxina oficial
Consello Olímpico Nacional de Brunei

O **Consello Olímpico Nacional de Brunei** (en ; co código do COI: BRU) é o Comité Olímpico Nacional que representa a Brunei. É tamén o organismo responsábel da representación de Brunei nos Xogos da Commonwealth.

Brunei é un dos tres países do mundo que nunca enviou unha muller deportistas para competir nos Xogos Olímpicos de Verán.

## Notas 
## Véxase tamén 
### Outros artigos 
* Brunei nos Xogos Olímpicos
### Ligazóns externas 
* Páxina oficial
Graccurris

**Graccurris,** **Gracurris**, **Gracuris** ou **Graecuris**, foi unha cidade romana que se corresponde coa actual Alfaro (A Rioxa) e foi fundada por Tiberio Sempronio Graco no 179&nbsp;a.&nbsp;C. sobre unha cidade ou poboado arévaco, celtibero ou vascón, chamado **Ilurce** ou **Ilurcís**, para asentar a feridos romanos e indíxenas habidos durante a súa campaña contra os Celtiberos. O poboado e a posterior cidade romana están asentadas sobre as denominadas *Eras de la cárcel* (poboado antigo) e *Eras de San Martín* (expansión da cidade romana), un conxunto de socalcos fluviais na proximidade do río Alhama. ases e semises de bronce, co busto do emperador no anverso e un touro mitrado no reverso dos ases e a cabeza do touro mitrado no dos semises.

Tamén se atoparon restos de asentamentos medievais dos séculos IX e X.

## Notas 
## Véxase tamén 
### Bibliografía 
* 
*
*
### Ligazóns externas 
* Graccurris. Arqueoloxía no termo municipal de Alfaro. 2011.
* As Eras de San Martín - Graccurris .
* Atlas do Imperio Romano, situación de Ilurcis.
Lingua jeju

O **jeju** (en  Jeju-eo:  *Jeju-mal*) é unha lingua coreánica tradicionalmente falada na illa de Jeju, en Corea do Sur. Malia que a miúdo é clasificada como un **dialecto jeju** (en  ) da lingua coreana, a variedade é considerada unha lingua polo goberno local e cada vez esta teoría ten máis pulo entre os académicos surcoreanos e internacionais. O jeju non é mutuamente intelixible cos dialectos coreanos de Corea do Sur. O jeju está clasificado como en perigo crítico polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Dialectos coreanos
### Ligazóns externas 
* jejueo.com: The official Korean-language website of the Jeju Language Preservation Society, the leading language revival organization.
* Jejueo: The Language of Jeju Island: An English-language website maintained by Yang Changyong, Yang Sejung e William O'Grady, authors of the only English-language monograph on the language. The site includes an audio sample (found in the section "Jejueo Intelligibility Test") and a short Jeju-English dictionary.
* "A multi-modal documentation of Jejuan conversations": An annotated audio-video corpus of spoken Jeju, maintained by the Endangered Languages Archive at SOAS University of London
Brunei nos Xogos Olímpicos

**Brunei** participou por vez primeira nos **Xogos Olímpicos** en 1988, mais sen contar con deportistas. O país non participou nas edicións de 1992 e 2008. Brunei nunca participou nos Xogos Olímpicos de Inverno, e nunca gañou unha medalla olímpica. Nos Xogos Olímpicos de 2008, Brunei tiña pensado orixinalmente participar, mais a delegación foi expulsada o día da cerimonia ao non conseguir rexistrar ningún dos seus deportistas co Comité Olímpico Internacional.

O Comité Olímpico Nacional de Brunei foi creado en 1984 e foi recoñecido polo Comité Olímpico Internacional ese mesmo ano.

## Táboas coas medallas 
### Medallas nos Xogos de Verán 
## Notas 
## Véxase tamén 
### Ligazóns externas 
* 
*
Ferrol, Filipinas

**Ferrol** é un municipio da provincia de Romblon, nas Illas Filipinas. Consonte o censo de 2015, a súa poboación é de 6.964 habitantes. 

## Historia 
A cidade filipina de Ferrol fundouse en 1850, daquela como un barrio do municipio de Odiongan, na época colonial española. Os españois descubriron ese lugar a uns 10 quilómetros ao suroeste logo dunha persecución a unha expedición de piratas musulmáns que atacaran Odiongan, e bautizaron o lugar ao observaren a súa semellanza coa baía de Ferrol, en Galicia.

## Xeografía 
Ferrol sitúase na illa Tablas. Limita ao norte con Odiongan, ao oeste co estreito de Tablas, ao leste con Santa María e ao sur con Looc. Ten unha superficie de 26,72 km2.

### Clima 
## Demografía 
miniatura|Situación de **Ferrol** na provincia de Romblon.
Consonte o censo de 2015, a súa poboación é de 6.964 persoas.

## Economía 
Ferrol ten o maior nivel de produción vexetal da provincia de Romblon. A gandaría e a produción de arroz tamén están presentes nas zonas costeiras, principalmente destinadas ao consumo doméstico e cultivadas a pequena escala. Outras das actividades económicas son o cultivo de copra e a piscicultura, a pequena industria, o comercio retallista e o turismo. 

A cooperativa *Tablas Island Electric* subminístralle electricidade ao 41,78 % de Ferrol. Canto ás comunicacións, na zona de Ferrol están dispoñibles os servizos de telefonía fixa e móbil de PLDT, Smart e Globe. 

A cidade está conectada con Odiongan e con outros municipios próximos pola estrada de circunvalación de Tablas. Os *jeepneys* e os triciclos son unha forma habitual de desprazamento por estrada. Pola súa banda, o porto de Barangay Agnocnoc é utilizado tanto para a actividade pesqueira como para os desprazamentos entre as illas da provincia.

## Turismo 
[miniatura|[Praia de Binucot, en **Ferrol**]]
Entre as praias próximas a Ferrol destacan as de Binucot, Atabay e Guin-awayan. Outro atractivo turístico son as covas de Mabaho e de Burobintana. 

Pódese acceder á cidade en barco a través de Odiongan desde as localidades de Batangas e desde Roxas, en Mindoro Oriental. Tamén se pode acceder a través do aeroporto de Tugdan, da cidade de Alcantara, onde a compañía Cebu Pacific opera con voos desde Manila catro veces por semana.

## Notas
Wikimedista do ano

[miniatura|250px|[Robert Sim, gañador do ano 2025.]]
O **Wikimedista do ano** é un recoñecemento anual que honra aos editores de Wikipedia, e doutros proxectos de Wikimedia, por teren conseguidos logros importantes dentro do movemento Wikimedia. Wales nomeou un gañador sen revelar a súa identidade en 2015, e agarda poder contar a súa historia algún día. En 2016, entregouse o primeiro premio de maneira conxunta, sendo outorgado a Emily Temple-Wood e Rosie Stephenson-Goodknight polos seus esforzos en combater o acoso en Wikipedia e incrementar a presenza da muller.

## Colaborador Tecnolóxico do ano (anteriormente Innovador Tecnolóxico) 
O premio Innovador Tecnolóxico presentouse por primeira vez en 2021. A distinción pasou a chamarse Colaborador Tecnolóxico do ano en 2022.

## Colaborador Multimedia do ano (anteriormente Rich Media) 
O premio Rich Media presentouse por primeira vez en 2021. A distinción pasou a chamarse Colaborador Multimedia do ano en 2022.

### Wikimedia Affiliate Spotlight 
O Wikimedia Affiliate Spotlight foi presentado por primeira vez en 2022. Art+Feminism e Wikimedia UK foron recoñecidos polo Comité de Afiliación de Wikimedia (AffCom) nas categorías de Asociacións e Gobernanza, respectivamente.

### Funcionario do ano 
O premio Funcionario do ano presentouse por vez primeira en 2024 recoñecer os wikimedistas que traballan entre bastidores para "garantir a seguridade, o bo funcionamento e a sustentabilidade dos proxectos Wikimedia".

## Notas 
## Véxase tamén
Caracol de Pascal

miniatura| Construción dun caracol Pascal
En matemáticas, os **caracois de Pascal** son curvas en forma de corazón. A **cardioide** é un caso especial, que ten un punto de retroceso. Os caracois de Pascal son un caso particular de epitrocoide no que os dous círculos empregados para xerar a curva teñen o mesmo raio.

En coordenadas polares a súa ecuación é

: r = a + b \sin \theta \ 

E en coordenadas cartesianas é

: (x^2+y^2)^2 - (a^2+2by)(x^2+y^2) + b^2 y^2 = 0 \, .

Cambiando as variables x e y da ecuación anterior, tamén se obtén un caracol de Pascal, que en coordenadas polares é

: r = a + b \cos \theta \ 

O caracol de Pascal é unha curva alxébrica plana.

## Historia 
A investigación formal sobre estas curvas atribúese a Étienne Pascal, pai de Blaise Pascal. Pero o artista renacentista alemán Albrecht Dürer foi quen por primeira vez investigou estas curvas. O libro de Durero *Underweysung der Messung* ("Instrución sobre medidas") contén métodos xeométricos específicos para producir caracois de Pascal.

## Visualización 
dereita|miniatura|Un caracol Pascal, un cardioide e un trisector, respectivamente.

## Notas 
## Véxase tamén 
### Outros artigos
* Cardioide
* Epicicloide
* Epitrocoide
* Lemniscata
* Espiral de Arquímedes
* Espiral logarítmica

### Ligazóns externas 
* http://webs.ono.com/rpe/caragol.htm Caragol]. Programa que permite a modificación interactiva dos parámetros que definen o caracol e permite visualizar a xeración mecánica da curva.
José González Dopico

**José González Dopico**, nado en Ferrol o 9 de xuño de 1944 e finado na mesma cidade o de 17 de maio de 2007, foi un boxeador galego.

## Traxectoria 
Dopico criouse no barrio de Esteiro e comezou a practicar o boxeo dirixido por Joaquín Alejos, que fora campión de España. Debutou como afeccionado en 1957 e proclamouse campión de Galicia de peso pluma derrotando a Amando Dopico. Debutou como profesional o 17 de agosto de 1963.

O 5 de setembro de 1965, xa en peso wélter, venceu en Carballo o canario Carmelo García "Gancho" nun combate polo campionato de España, que non obstante o propio "Gancho" lle arrebatou en decembro. Dous anos despois volveu loitar polo título, mais foi derrotado por Antonio Torres. Conseguiu o título de campión de España o 23 de xullo de 1968 ao vencer a Toni Ortiz no primeiro asalto. Revalidou o título en varias ocasións. En novembro de 1973 enfrontouse en París co francés Roger Menetrey polo campionato de Europa, que non logrou. Entre 1970 e 1973 estivo entre os dez primeiros da clasificación dos mellores pesos wélter do Consello Mundial de Boxeo.

Abandonou o boxeo en 1975 tras revalidar o campionato de España e pasou a traballar como bombeiro na súa cidade natal.

## Notas 
## Véxase tamén 
### Ligazóns externas 
* José González Dopico en BoxStat 
* Homenaxe ao boxeador galego José González Dopico
Joseph Liouville

**Joseph Liouville**, nado en Saint-Omer o 24 de marzo de 1809 e finado en París o 8 de setembro de 1882, foi un matemático francés .
## Traxectoria 
Joseph Liouville era fillo dun militar que serviu nas campañas napoleónicas e que, ao graduarse en 1814, instalouse coa súa familia en Toul .

Liouville graduouse en 1827 na École Polytechnique (Graduación de 1825). Dous anos despois ingresou na École des Ponts et Chaussées, onde non obtivo o diploma debido a problemas de saúde e, sobre todo, ao seu desexo de realizar unha carreira académica en lugar dunha carreira de enxeñaría. Despois duns anos en varias institucións como axudante e na École Nationale Supérieure des Arts et Métiers como profesor, obtivo unha praza de titular na École Polytechnique en 1838 . Obtivo a cátedra de matemáticas no Collège de France en 1850 e a de mecánica na *Faculté des sciences* en 1857 . Liouville foi elixido membro da *Académie des Sciences* en 1870 .

Ademais dos seus logros académicos, foi un organizador notable. Liouville fundou o *Journal de mathématiques pures et appliquées*, unha publicación que tivo unha gran reputación e aínda a mantén. Foi un dos primeiros en ler as obras inéditas de Évariste Galois, recoñeceu a súa importancia e publicounas na súa revista en 1846 . Liouville tamén participou na política e foi membro da Asemblea Constituínte en 1848 . No entanto, despois da derrota nas eleccións de 1849, abandonou a política.

Liouville publicou en diversos campos da matemática, como a teoría de números, análise complexa, xeometría diferencial e topoloxía diferencial, así como física matemática e astronomía .

Joseph Liouville é especialmente coñecidopolo seu teorema de Liouville, hoxe un resultado bastante sinxelo da análise complexa. Na teoría dos números, foi o primeiro en demostrar a existencia de números transcendentes mediante unha construción usando fraccións continuas ( número de Liouville ).

En física matemática, a teoría de Sturm-Liouville, un traballo conxunto con Charles-François Sturm, é hoxe un procedemento común para resolver determinados tipos de ecuacións integrais. Hai un segundo teorema de Liouville sobre a dinámica hamiltoniana. Liouville estaba interesado no problema do valor no límite das solucións de ecuacións diferenciais. En referencia ás integrais elípticas, demostrou que as funcións abelianas son transcendentes.

## Véxase tamén 
### Outros artigos 
* Teorema de Liouville
* Función Liouville
* Número de Liouville
* Teoría de Sturm-Liouville
### Bibliografía 
* 
* 
* 
* 
* 

### Ligazóns externas 
* O'Connor, John J.; Robertson, Edmund F. «Joseph Liouville» (en anglès). MacTutor History of Mathematics archive.   School of Mathematics and Statistics, University of St Andrews, Scotland. 
*
Frederick William True

**Frederick William True**, nado o 8 de xullo de 1858 en  Middletown, Connecticut, e finado o 25 de xuño de 1914 en Washington, D.C., foi un biólogo estadounidense.

## Traxectoria 
Frederick W. True era fillo de Charles Kittredge True, ministro metodista, e da súa esposa Elizabeth Bassett Hyde.

Ao graduarse, aceptou o posto de secretario da Comisión de Pesca dos Estados Unidos (1878-1881). En 1879 foi axente especial experto en pesca, no Décimo Censo dos Estados Unidos. En 1882 estivo a cargo da exhibición de Comisión de Pesca dos Estados Unidos na Exposición de Pesca de Berlín.

É coñecido por ser o descritor para a ciencia de varias novas especies, entre elas: 
* o zifíido *Mesoplodon mirus*, 
* o focénido *Phocoenoides dalli*, e 
* o mirmecofáxido *Tamandua quadridactyla* (hoxe clasificada como *Tamandua mexicana* (Sausure 1860).

## Algunhas publicacións 
* 1884. "A provisional list of the mammals of the North and Central America, and the West Indian Islands". *Proceedings of the United States National Museum* **78**: 587–611. 
* 1890. "Description of a new species of mouse, *Phenacomys longicaudus*, from Oregon". *Proceedings of the United States National Museum* **13** (826): 303. 
* 1892. "An annotated catalogue of the Mammals collected by Dr. W. L. Abbott in the Kilimandjaro region, East Africa". *Proceedings of the United States National Museum* **15**: 445–480.

## Abreviatura 
A abreviatura **True** emprégase para recoñecer a  como autoridade na descrición e taxonomía en zooloxía. 

## Notas 
## Véxase tamén 
### Ligazóns externas 
* Obras de F. W. True en WorldCat.
Iraq nos Xogos Olímpicos

**Iraq** participou por vez primeira nos **Xogos Olímpicos** en 1948. Os iraquís non participaron en 1952 e boicotearon os Xogos de 1956 por mor da guerra de Suez. Logo destas ausencias, Iraq regresou para gañar unha medalla de bronce nos Xogos Olímpicos de 1960 en Roma. O país participou nas seguintes edicións, mais non apareceu en 1972, e en 1976 sumouse a un boicot contra a Suráfrica do apartheid. Dende 1980, Iraq apareceu en cada edición dos Xogos de Verán, mesmo durante a guerra de Iraq. Iraq nunca competiu nos Xogos Olímpicos de Inverno.

## Táboas coas medallas 
### Medallas nos Xogos de Verán 
### Medallas por deporte 
;Xogos de Verán

## Lista de medallistas 
## Véxase tamén 
### Ligazóns externas 
* 
*
Comité Olímpico Nacional de Iraq

O **Comité Olímpico Nacional de Iraq** (en ) é o Comité Olímpico Nacional responsábel da representación de Iraq nos Xogos Olímpicos. Foi estabelecido en 1948 e recoñecido polo Comité Olímpico Internacional ese mesmo ano. Foi oficialmente disolto en maio de 2003 por L. Paul Bremer.

O seu director actual é Tiras Odisho un asirio cristián e mestre de Kkrate que vive en Suecia.

## Notas 
## Véxase tamén 
### Outros artigos 
* Iraq nos Xogos Olímpicos
Bangladesh nos Xogos Olímpicos

**Bangladesh** participou por vez primeira nos **Xogos Olímpicos** en 1984, e dende entón competiu en cada edición dos Xogos Olímpicos de Verán. O país nunca competiu nos Xogos de Inverno.

Bangladesh é o país do mundo con maior poboación que nunca gañou unha medalla olímpica.

## Táboas coas medallas 
### Medallas nos Xogos de Verán 
## Notas 
## Véxase tamén 
### Ligazóns externas 
* 
*
Asociación Olímpica de Bangladesh

A **Asociación Olímpica de Bangladesh** (en ) é o Comité Olímpico Nacional que representa a Bangladesh. É tamén o organismo responsábel de representar o país nos Xogos da Commonwealth. O seu presidente é o xeneral do exército Abu Belal Muhammad Shafiul Huq. Bangladesh é o país con maior poboación que nunca gañou unha medalla olímpica.

## Notas 
## Véxase tamén 
### Outros artigos 
* Bangladesh nos Xogos Olímpicos
### Ligazóns externas 
* Páxina oficial
Taipei chinés nos Xogos Olímpicos

A **República da China** (xeralmente coñecida como *Taiwán*) compite no presente co nome de "Taipei chinés" nos **Xogos Olímpicos**. A República da China participou por vez primeira nos Xogos de Verán en 1932. Despois da guerra civil chinesa a República da China retirouse á illa de Taiwán e dende entón só competiron nese equipo deportistas orixinarios de Taiwán. A República da China boicoteou as olimpíadas dende 1976 até que regresou nos Xogos Olímpicos de Inverno de 1984, participando como Taipei chinés.

Os deportistas taiwaneses gañaron a súa primeira medalla olímpica en 1960, e a súa primeira medalla de ouro en 2004.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Hospital do Tórax

O **Hospital do Tórax** (en catalán *Hospital del Tòrax* ou *Sanatori de Terrassa*), é un antigo hospital catalán situado no norte da cidade de Terrassa (provincia de Barcelona). Albergou doentes con doenzas respiratorias dende 1952 até 1997. un complexo de produción audiovisual.

## Historia 
Preto da década dos 50, o Ministerio de Sanidade decidiu abrir preto de Barcelona un hospital que acollese a gran cantidade de doentes con enfermidades respiratorias, tales como tuberculose, fibrose ou cancro de pulmón, que había en Cataluña. O terreo escollido, a tres quilómetros de Terrassa, chamado Pla del Bon Aire (en galego *Chairo do Bo Ar*), tiña as condicións ideais para o tratamento destes doentes; sen néboas, protexido dos ventos do noroeste, con clima tépedo no verán, a catrocentos metros de altura, con trescentos días solleiros durante o ano, chan seco e saneado, rodeado de piñeiros, auga abundante e ben comunicado coa cidade de Barcelona. Tamén influíu o feito de que Terrassa era a cidade coa taxa de tuberculose máis baixa de Cataluña, polo que o concello adquiriu as once hectáreas da leira e regalounas ao Padroado Nacional Antituberculoso. O 8 de xuño de 1952 inaugurouse o hospital; a inauguración estivo presidida polo ditador Francisco Franco, acompañado do capitán xeneral de Cataluña, o gobernador civil, o ministro de gobernación, o director xeral de sanidade e o xefe local de sanidade.

## O recinto 
O edificio foi deseñado polo arquitecto Mariano Morán y Fernández Cañedo. cun perímetro de 992 metros e unha superficie cuberta de sesenta e seis mil metros cadrados,

## Notas 
## Véxase tamén
India nos Xogos Olímpicos

A **India** participou por vez primeira nos Xogos Olímpicos en 1900, cun único atleta (Norman Pritchard) gañando dúas medallas, senllas pratas en atletismo. O país enviou un equipo por vez primeira nos Xogos Olímpicos de 1920, e dende entón participou en cada edición dos Xogos de Verán. A India tamén competiu en diversos Xogos Olímpicos de Inverno dende 1964.

Os deportistas indios gañaron un total de 41 medallas, todas elas nos Xogos de Verán.

## Táboas coas medallas 
### Medallas nos Xogos de Verán 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Mark Garrow

**Mark Garrow**, M.I.C., nado o 2 de abril de 1955 en Wilbraham e finado o 19 de outubro de 2007 en Stockbridge, foi un sacerdote católico latino estadounidense, xeneral da Congregación dos Padres Marianos entre 1999 e 2005.
## Traxectoria 
Despois da súa ordenación sacerdotal o 29 de decembro de 1984, foi mestre superior de novizos en Brookeville, Maryland, e prefecto de formación da provincia de Santo Estanislau Kostka.

Entre os anos 1993 e 1999 foi membro do Consello Xeral da Congregación dos Padres Marianos, e foi o prefecto xeral de formación. Entre os anos 1999 e 2005 foi o xeneral superior da súa congregación. Mentres exercía como xeneral, dirixiu o proceso de fusión das dúas provincias americanas da orde.

En 2006 foi elixido primeiro provincial da Provincia da Santísima Virxe María, Nai da Misericordia, establecida en 2005 nos Estados Unidos de América. Mantivo este cargo ata a súa morte por cancro en 2007.

## Véxase tamén 
### Ligazóns externas 
*
Guido Battelli

**Guido Battelli**, nado en Sarzana (provincia de La Spezia) o 24 de setembro de 1869 e finado en Florencia o 13 de abril de 1955, foi un escritor, tradutor e profesor italiano.

## Traxectoria 
Estudou Dereito na Universidade de Parma e a Universidade de Boloña, e Filosofía na Universidade de Florencia. Entre 1930 e 1934 foi profesor de literatura italiana na Universidade de Coímbra. De regreso ao seu país, traduciu a obra de Florbela Espanca e outros autores de poesía portuguesa. Publicou principalmente sobre a arte e a cultura de Portugal, e escribiu numerosos artigos sobre artistas italianos para o dicionario biográfico alemán *Thieme-Becker*.

Colaborou coa revista *Nós* traducindo ao italiano diversos poemas, como "La leggenda di Carlo Magno” de Avelino Gómez Ledo, da obra *Romanceiro Compostelán*, e publicado no nº 93 (setembro de 1931), "Nel giardino, una notte seduta" de Manuel Curros Enríquez  (nº 119, novembro 1933, tamén no quincenal *Faro Villalbés* nº 46, marzo de 1934), Noriega Varela, Celestino García Romero e Valentín Lamas Carvajal. Tamén publicou obras de autores galegos en *Stampa* de Turín e *Il Corriere de la Sera* de Milán.

## Publicacións
*"Luoghi romiti: S. Miniato al Tedesco–Cigoli". En: *Emporium* nº 103, xuño 1903.
*"Segreti di magia in un cod. del *Tesoro*". En: *Archivum Romanicum*. nº 2, 1921.
**Andrea Sansovino e l’arte italiana della rinascenza in Portogallo* (1936)

## Notas
Vulcano (deus)

**Vulcano** era o deus romano do lume, ademais de patrón dos oficios relacionados cos fornos na relixión da Antiga Roma. 

A dirección do seu culto correspondía ao *Flamen Vulcanalis* e a súa festividade era o 23 de agosto, data en que se celebraban os Vulcanalia. O seu templo principal en Roma era o Volcanal, situado no Foro Romano. Tamén foi particularmente relevante o seu culto na cidade de Ostia. e Perifetes; fillo de Xuno e de Xúpiter; e amante da escrava Ocresia e das deusas Maia, Maiesta, Fortuna e Feronia.

Foi lanzado aos mares debido á vergoña da súa nai pola súa deformidade; porén, foi recollido por Tetis e Eurínome, fillos de Océano. Noutras versións, a súa fealdade era tal mesmo de bebé, que Xúpiter o lanzaría do monte Olimpo abaixo. A ese feito deberíase a súa deformidade, pois Vulcano era coxo.

A súa figura era representada como un ferreiro. Era quen forxaba os raios, atributo de Xúpiter. Este deus, o máis feo de todos, era o marido de Venus, a deusa da beleza e do amor, que lle era tremendamente infiel.

Ademais de forxar armas para heroes, Vulcano tamén preparou unha rede con que montou a cama onde Venus e Marte mantiñan unha relación adúltero. Deste xeito o deus ferreiro conseguiu demostrar a infidelidade da súa esposa, que non obstante foi perdoada por Xúpiter.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
*
Too Many Knobs

***Too Many Knobs*** é o primeiro álbum de estudio da banda galega de indietrónica Colectivo Oruga, publicado o 2 de novembro de 2010 a través do selo Matapadre. Este disco trátase da primeira edición da discográfica e ten o número de catálogo MTP001.

## Listaxe de cancións 
## Notas
Óbolo das Illas Xónicas

O **óbolo** (do grego: *ὀβολός*, *obolos*; plural *oboli*) **das Illas Xónicas** ou **óbolo xónico**, foi a moeda oficial dos Estados Unidos das Illas Xónicas desde 1819 ata a súa integración en Grecia en 1863. 

## Historia 
O óbolo foi establecido como unidade monetaria das Illas Xónicas pola Administración británica en 1819 para substituír as series de moedas con contramarcas sobre as antigas gazetas xónicas, que amosaban o seu valor facial en kurus turcos. 

Ata 1834, un óbolo dividíase, pola súa vez e catro *lepta* (singular *lepton*), e a partir desa data pasou a dividirse en cinco *lepta*. Durante todo o período da súa existencia, o valor do óbolo foi equivalente ao medio penique inglés.

Estas moedas foron cuñadas na *Royal Mint*, de Londres, e o seu deseño foi obra de William Wyon (1795-1951), gravador xefe da ceca real londiniense.

Finalmente, en 1863 os británicos cederon a soberanía das Illas Xónicas a Grecia como agasallo co gallo do acceso ao trono de Xurxo I de Grecia (1863-1913), o que motivou que o óbolo xónico fose substituído polo dracma grego, cunha taxa de cambio de 20 óbolos por cada dracma.

## Notas 
## Véxase tamén 
### Bibliografía 
* Λάμπρου, Π. (1844). *Νομίσματα και μετάλλια της Επτανήσου πολιτείας*. [Lambrou, P. (1844). *Moedas e medallas do Estado das Sete Illas*]. Reedición faximilar pola editora Καραβία, Δ. Ν. en 2007. ISBN 978-960-258-102-5
* Cuhaj, G. S. (ed.). (2009). *Standard Catalogue of World Coins 1801 - 1900. Sixth edition*. Krause Publications. Páxinas 774-775. ISBN 9780896899407
### Outros artigos 
* Illas Xónicas
* Gazeta das Illas Xónicas
Abbott e Costello

'*William *Bud* Abbott** e **Lou *Louis* Costello*' foi un dúo de cómic estadounidense, famoso internacionalmente polas súas actuacións divertidas no cine e na televisión. Bud Abbott era dunha familia de artistas de circo e vodevil, mentres que Lou Costello xa traballara como operario en películas como as de Laurel & Hardy (1927) e outras nos anos vinte.

## Filmografía 
* *One Night in the Tropics* (1940)
* *Buck Privates* (1941)
* *In the Navy* (1941)
* *Hold That Ghost* (1941)
* ''Keep 'Em Flying* (1941)
* *Ride 'Em Cowboy* (1942)
* *Rio Rita* (1942)
* *Pardon My Sarong* (1942)
* *Who Done It?* (1942)
* *It Ain't Hay* (1943)
* *Hit the Ice* (1943)
* *In Society* (1944)
* *Lost in a Harm* (1944)
* *Here Come the Co-Eds* (1945)
* *The Naughty Nineties* (1945)
* *Abbott and Costello in Hollywood* (1945)
* *Little Giant* (1946)
* *The Time of Their Lives* (1946)
* *Buck Privates Come Home* (1947)
* *The Wistful Widow of Wagon Gap* (1947)
* *The Noose Hangs High* (1948)
* *Abbott and Costello Meet Frankenstein* (1948)
* *Mexican Hayride* (1948)
* *Africa Screams* (1949)
* *Abbott and Costello Meet the Killer, Boris Karloff* (1949)
* *Abbott and Costello in the Foreign Legion* (1950)
* *Abbott and Costello Meet the Invisible Man* (1951)
* *Comin' Round the Mountain* (1951)
* *Jack and the Beanstalk* (1952)
* *Lost in Alaska* (1952)
* *Abbott and Costello Meet Captain Kidd* (1952)
* *Abbott and Costello Go to Mars* (1953)
* *Abbott and Costello Meet Dr. Jekyll and Mr. Hyde* (1953)
* *Abbott and Costello Meet the Keystone Kops* (1955)
* *Abbott and Costello Meet the Mummy* (1955)
* *Dance with Me, Henry* (1956)
* *The 30 Foot Bride of Candy Rock* (1959) (apenas de Lou Costello)
* *The World of Abbott and Costello'' (1965)